# అజిత్ అగార్కర్

అజిత్ అగార్కర్|  |
| వ్యక్తిగత సమాచారం |
| పూర్తి పేరు | అజిత్ బాలచంద్ర అగార్కర్ |
| పుట్టిన తేదీ |  (1977-12-04) 1977 డిసెంబరు 4 ముంబాయి, మహారాష్ట్ర, భారాతదేశం |
| బ్యాటింగు | కుడిచేయి |
| బౌలింగు | కుడి చేయి ఫాస్ట్ మీడియం |
| పాత్ర | ఆల్‌రౌండర్ |
| అంతర్జాతీయ జట్టు సమాచారం
 |
| జాతీయ జట్టు | * భారత్
 |
| తొలి టెస్టు | 1998 అక్టోబరు 7 - జింబాబ్వే తో |
| చివరి టెస్టు | 2006 జనవరి 13 - పాకిస్తాన్ తో |
| తొలి వన్‌డే | 1998 ఏప్రిల్ 1 - ఆస్ట్రేలియా తో |
| చివరి వన్‌డే | 2007 సెప్టెంబరు 5 - ఇంగ్లాండు తో |
| తొలి T20I (క్యాప్ 1) | 2006 డిసెంబరు 1 - దక్షిణాఫ్రికా తో |
| చివరి T20I | 2007 సెప్టెంబరు 16 - న్యూజీలాండ్ తో |
|  |
| దేశీయ జట్టు సమాచారం
 |
| Years | Team |
| 1996–present | ముంబాయి క్రికెట్ క్లబ్ |
| 2008–2010 | కోల్కతా నైట్ |
| 2011-present | ఢిల్లీ డేర్‌డెవిల్స్ |
|  |
| కెరీర్ గణాంకాలు |
|

| పోటీ | టెస్టు | వన్‌డే | ఫస్ట్ | లిస్ట్ ఎ |
| --- | --- | --- | --- | --- |
| మ్యాచ్‌లు | 26 | 191 | 103 | 267 |
| చేసిన పరుగులు | 571 | 1269 | 3117 | 2252 |
| బ్యాటింగు సగటు | 16.79 | 14.58 | 28.08 | 17.73 |
| 100లు/50లు | 1/0 | 0/3 | 3/15 | 0/8 |
| అత్యుత్తమ స్కోరు | 109\* | 95 | 109\* | 95 |
| వేసిన బంతులు | 4857 | 9484 | 17232 | 13146 |
| వికెట్లు | 58 | 288 | 282 | 412 |
| బౌలింగు సగటు | 47.32 | 27.85 | 31.03 | 26.44 |
| ఒక ఇన్నింగ్సులో 5 వికెట్లు | 1 | 2 | 12 | 3 |
| ఒక మ్యాచ్‌లో 10 వికెట్లు | 0 | n/a | 0 | n/a |
| అత్యుత్తమ బౌలింగు | 6/41 | 6/42 | 6/41 | 6/18 |
| క్యాచ్‌లు/స్టంపింగులు | 6/– | 52/– | 36/– | 69/– |

 |
|  |
| మూలం: క్రిక్‌ఇన్ఫో, 2012 జూన్ 28 |

1977 డిసెంబర్ 4 న ముంబాయిలో జన్మించిన **అజిత్ అగార్కర్** భారతదేశానికి చెందిన క్రికెట్ ఆటగాడు. ఇతని పూర్తి పేరు **అజిత్ భాలచంద్ర అగార్కర్**. 1998లో భారత జట్టుకు ఎంపికై 26 టెస్టులు, 191 వన్డేలు, 4 టీ20 ఆటలు ఆడాడు. తన క్రీడాజీవితం ప్రారంభంలోనే వన్డే క్రికెట్ లో అత్యంతవేగంగా 50 వికెట్లు సాధించిన బౌలర్ గా ప్రపంచ రికార్డు సృష్టించాడు. టెస్టులలో కూడా 2002లో లార్డ్స్లో 8 వ నెంబర్ బ్యాట్స్‌మెన్ గా బ్యాటింగ్ కు వచ్చి సెంచరీ సాధించాడు. అంతర్జాతీయ కెరీర్లో టెస్టుల్లో 109 (నాటవుట్), వన్డేల్లో 95 అతని అత్యధిక స్కోర్లు. టెస్టుల్లో 58 వికెట్లు, వన్డేల్లో 288, టీ20లో 3 వికెట్లు పడగొట్టాడు. 2007లో టీ20 ప్రపంచకప్ గెలిచిన భారతజట్టు సభ్యుల్లో అగార్కర్ కూడా ఒకడు. 2013 లో క్రికెట్ అన్ని ఫార్మాట్ల నుంచి విరమించుకున్నాడు. వన్డేల్లో భారతదేశం తరపున అత్యధిక వికెట్లు తీసిన బౌలర్లలో అగార్కర్ మూడో స్థానంలో ఉన్నాడు. అతని కంటే ముందు అనిల్ కుంబ్లే (334), జవగళ్ శ్రీనాథ్ (315) ఉన్నారు.

## వ్యక్తిగతం

అజిత్ అగర్కర్
చిన్నప్పుడు అజిత్ శివాజీ పార్క్‌లో నివాసముండే అతని తాతయ్య ఇంట్లో పెరిగాడు. ప్రస్తుతం భారత జట్టుకు ప్రాతినిధ్యం వహిస్తున్న ముంబై క్రికెటర్లు ఇక్కడ సాధన చేసిన వారే.
అజిత్ అగార్కర్ ప్రస్తుతం ముంబాయి లోని వోర్లిలో నారాయణ పూజారి నగర్ అనే ప్రాంతంలో నివాసముంటున్నాడు. అజిత్ మతుంగ లోని రూపారెల్ కళాశాలలో చదివాడు. అగార్కర్ ఫాతిమా ఘడియాలీని వివాహం చేసుకున్నాడు. వారికి రాజ్ అనే కుమారుడున్నాడు.

## కెరీర్

1998లో కోచి లోని నెహ్రూ స్టేడియంలో తన తొలి వన్డే మ్యాచ్ ఆడాడు. అందులో కొద్ది పరుగులకే ఆడం గిల్‌క్రిస్ట్ చేతిలో ఔటైనాడు. అగార్కర్ వన్డేలో సాధించిన మరో ప్రపంచ రికార్డు 200 వికెట్లు, 1000 పరుగులు అతి తక్కువ మ్యాచ్‌లలో సాధించడం. అగార్కర్ ఈ ఘనతకు కేవలం 133 వన్డేలలో సాధించి ఇంతకు క్రితం దక్షిణాఫ్రికాకు చెందిన షాన్ పోలాక్ రికార్డును అధిగమించాడు.

వన్డేలలో రికార్డులు సృష్టించినా టెస్ట్ క్రికెట్ లో మాత్రం ఒకటి, రెండు సందర్భాలు మినహా అతని గణాంకాలు పేవలంగా ఉన్నాయి. 2003లో ఆస్త్రేలియా పై అడిలైడ్ టెస్ట్ లో 41 పరుగులకు 6 వికెట్లు సాధించి రెండు దశాబ్దాల తర్వాత ఆస్ట్రేలియా గడ్డపై భారత్ టెస్ట్ విజయం సాధిండానికి కృషిచేశాడు.

## మూలాలు